Moderni Kanuuna

Moderni Kanuuna on vuonna 2000 perustettu eri taiteenalojen harrastajista koostuva työryhmä, joka toimii Porissa. Se on aikaisemmin tunnettu vapaana teatterina nimellä Teatteri Moderni Kanuuna, mutta ryhmä ilmoitti siirtyneensä näytelmistä elokuviin vuonna 2012.Info Moderni Kanuuna. Viitattu 2.4.2015. Moderni Kanuuna on tuottanut viisi Mika Rätön käsikirjoittamaa näytelmää, joita on Porin lisäksi esitetty myös muualla Suomessa. Porissa Modernin Kanuunan näyttämönä on toiminut Porin teatterinuorten tilat kulttuuritalo Annankatu 6:ssa. Ryhmän näytelmästä Samurai Rauni Reposaarelainen valmistui pitkä elokuva vuonna 2016. Modernin Kanuunan kolmen ensimmäisen näytelmän musiikki on myös julkaistu äänilevyillä.

 Näytelmät 
Pilkkaavat tinakellot (2000)
Modernin Kanuunan ensimmäinen näytelmä oli Pilkkaavat tinakellot – operaali moraalittomuuden ruhtinaasta, jonka ensi-ilta oli kesäkuussa 2000. Kuuden Porin näytännön lisäksi sitä esitettiin neljä kertaa Tampereen Teatteri Telakalla tammikuussa 2001.Pilkkaavat tinakellot  Kuusumun Profeetta. Viitattu 2.4.2015. Moon Fog Prophet -yhtye äänitti näytelmän musiikin jo vuonna 1999, mutta italialainen Mellow Records julkaisi sen vasta lokakuussa 2002.MOON FOG PROPHET: TAUNTING TIN BELLS THROUGH THE MAMMAL VOID Finnmusic. Viitattu 2.4.2015.

Oopperse Le Feti Le Grande Anaale (2002)
Myös "Perseoopperaksi" kutsuttua näytelmää esitettiin lokakuussa 2002 ja sen soundtrack-albumi ilmestyi seuraavana keväänä Fonal Recordsin julkaisemana. Surrealistisessa näytelmässä rakennusurakoitsija Le Feti rakentaa tuhokoneen eli valtavan perseen, mutta ei kuitenkaan pysty hallitsemaan sitä. Persettä rakentaneet työmiehet menettävät järkensä, koko kylän elämä suistuu raiteiltaan ja lopulta tuhokoneesta ilmestyy outoja olentoja tuonpuoleisesta.TEATTERI MODERNI KANUUNA: OOPPERSE LE FETI LE GRANDE ANAALE  Fonal Records. Viitattu 2.4.2015.

Murheenkapselista galleriaan ja asemalle (2003)
Kyseenalainen avaruusseikkailu: Murheenkapselista galleriaan ja asemalle -näytelmän ensi-ilta oli marraskuussa 2003. Keväällä 2004 sitä esitettiin myös Turun TEHDAS Teatterissa ja Tampereen Telakalla sekä syyskuussa vielä Oranssi-klubilla Helsingissä.Kyseenalainen avaruusseikkailu: MURHEENKAPSELISTA GALLERIAAN JA ASEMALLE  Kuusumun Profeetta. Viitattu 2.4.2015. Helmi Levyt julkaisi näytelmän musiikin vuonna 2009.

Neljä ilmansuuntaa (2007)
Maaliskuussa 2007 ensi-iltaan tullut Neljä ilmansuuntaa toteutettiin yhteistyössä porilaisen Cont'akti teatterin kanssa, jonka tiloissa se myös esitettiin.Drama  Kuusumun Profeetta. Viitattu 2.4.2015.

Samurai Rauni Reposaarelainen (2010)
Modernin Kanuunan viides näytelmä sai ensi-iltana Annankatu 6:ssa tammikuussa 2010. Se tehtiin yhteistyössä helsinkiläisen Circus Maximuksen kanssa. Seuraavana syksynä näytelmää esitettiin myös Oulun Kesäaika päättyy -teatterifestivaalilla sekä Turun ylioppilasteatterissa. Kyseessä on absurdi tragikomedia, joka kertoo yhteisöään terrorisoivasta Rauni Reposaarelaista. Hän selviää murhayrityksestään pelkkää oljenkortta käyttäen ja alkaa sen jälkeen selvittää murhaajakandidaattinsa identiteettiä.

Samurai Rauni Reposaarelaisen elokuvaversion kuvaukset aloitettiin syksyllä 2012 ja Mika Rätön ohjaaman elokuva valmistui vuonna 2016.

 Diskografia 
Moon Fog Prophet: Taunting Tin Bells Through the Mammal Void (2002)
Oopperse Le Feti Le Grande Anaale (2003)
Murheenkapselista galleriaan ja asemalle (2009)
Samurai Rauni Reposaarelainen (Soundtrack, 2016)

 Lähteet 

 Aiheesta muualla 
Modernin Kanuunan kotisivut
Kultakuume: "Samurai-elokuvaa tehdään innolla ja vähällä rahalla"  Yle Areena 14.10.2014.

Luokka:Porin teatterit